
HARGAI PEMBAYAR ZAKAT

AZLAN ZAMBRY
ERAMAI 1500 asnaf di
Wilayah Persekutuan
Labuan menerima

sumbangan zakat dalam
Program Nur Ramadan anjuran
Majlis Agama Islam Wilayah
Persekutuan (MAIWP), sebagai
sebahagian daripada usaha
kerajaan memastikan kebajikan
rakyat terus terbela sepanjang
bulan mulia ini.

Menteri di Jabatan Perdana
Menteri (Wilayah Persekutuan),
Datuk Seri Dr Zaliha Mustafa
berkata sumbangan itu diaginkan
secara berperingkat, dengan 300
penerima menerima bantuan
secara langsung pada maijlis yang
diadakan di Surau Annur Rahim,
Kampung Sungai Buton.

Beliau turut menyentuh
tentang keberkatan bersedekah
sebagaimana yang dinyatakan
dalam surah al-Bagarah. ayat 261,
bahawa sesiapa yang bersedekah
di jalan Allah akan menerima

ganjaran berlipat ganda. dari 10
hingga 700 kali ganda.

“Semoga amalan bersedekah
ini terus subur dalam jiwa
kita, bukan hanya sepanjang
Ramadan, tetapi juga dalam
kehidupan seharian.

“Kerajaan MADANI komited
memastikan kebajikan rakyat
terus terbela, terutama dalam
bulan penuh keberkatan ini,”
katanya.

Zaliha turut merakamkan
penghargaan kepada MAIWP
serta hampir dua juta pembayar
zakat di Wilayah Persekutuan
yang menjadi tonggak kepada
sistem zakat negara.

Sementara itu, dalam Program
Singgah Sahur di Masjid Sirajul
Islam, Kampung Tanjung Aru,
Zaliha menyantuni 41 anak tahfiz
dari Madrasah al-Ansar Labuan
dan ahli kariah setempat.

Dalam program itu,
kerajaan melalui Jabatan

Wilayah Persekutuan (JWP)
menyampaikan sumbangan
khas RM5,000 kepada madrasah
berkenaan. selain peruntukan
RM5,000 kepada masjid bagi
manfaat jemaah.

“Semangat kebersamaan
yang dizahirkan dalam program
ini memperkukuh ukhuwah dan
kepedulian dalam masyarakat,
selari dengan nilai Ramadan
yang menggalakkan kita untuk
berbakti serta membantu mereka
yang memerlukan,” katanya.

Beliau berkata, JWP melalui
inisiatif Ihsan@PUJI akan terus
komited menyantuni rakyat dan
memastikan kebajikan golongan
memerlukan sentiasa diberi
keutamaan.

Program itu adalah sebahagian
daripada agenda Kerajaan MADANI
dalam memastikan kesejahteraan
rakyat terus dipelihara, terutama
dalam bulan penuh keberkatan
ini. (%

ZALIHA menyampaikan sumbangan kepada asnaf dalam Program Nur Ramadan anjuran
Maijlis Agama Islam Wilayah Persekutuan (MAIWP) di Labuan.




